

VLADA REPUBLIKE HRVATSKE

Zagreb, 30. lipnja 2023.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| **Predlagatelj:** | Središnji državni ured za razvoj digitalnog društva |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| **Predmet:** | Prijedlog odluke o izmjeni Odluke o osnivanju Nacionalnog vijeća za digitalnu transformaciju  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 24. stavaka 1. i 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), a u vezi s točkom 7. Strategije digitalne Hrvatske za razdoblje do 2032. godine („Narodne novine“, broj 2/23.), Vlada Republike Hrvatske je na sjednici održanoj \_\_\_\_\_\_\_\_\_\_\_\_ 2023. donijela

**O D L U K U**

**o izmjeni Odluke o osnivanju Nacionalnog vijeća za digitalnu transformaciju**

**I.**

U Odluci o osnivanju Nacionalnog vijeća za digitalnu transformaciju („Narodne novine“, br. 22/23), u točki IV. stavak 2. briše se.

**II.**

Ova Odluka stupa na snagu danom donošenja, a objavit će se u „Narodnim novinama“.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**Obrazloženje**

U svrhu praćenja provedbe smjernica digitalne transformacije Republike Hrvatske, sukladno Strategiji digitalne Hrvatske za razdoblje do 2032. godine, Vlada Republike Hrvatske je na sjednici održanoj 23. veljače 2023. godine donijela Odluku o osnivanju Nacionalnog vijeća za digitalnu transformaciju („Narodne novine“, br. 22/23).

Navedenom Odlukom se osnovalo Nacionalno vijeće za digitalnu transformaciju kao strateško upravljačko tijelo za digitalnu transformaciju koje usklađuje digitalne politike i resorne prioritete iz područja digitalne transformacije.

Zbog navedene uloge strateškog upravljačkog tijela, Nacionalno vijeće za digitalnu transformaciju ima 45 članova koji obuhvaćaju predsjednika i članove Vlade Republike Hrvatske, čelnike drugih državnih tijela u čijoj nadležnosti je digitalna transformacija i sigurnost informacijskih sustava, predstavnike poslodavaca i udruženja informacijskih tehnologija, predstavnika lokalne i područne samouprave te predstavnika akademske zajednice.

Odlukom su kao zadaće Nacionalnog vijeća navedene i zadaće koje je do donošenja navedene Odluke obavljalo Vijeće za državnu informacijsku infrastrukturu osnovano temeljem Uredbe o uspostavljanju javnog Registra za koordinaciju projekata državne informacijske infrastrukture („Narodne novine“, br. 134/14 i 40/16), te je točkom VII. Odluke propisano da Nacionalno vijeće za digitalnu transformaciju preuzima ovlasti i obveze Vijeća za državnu informacijsku infrastrukturu.

Kako je Vijeće za državnu informacijsku infrastrukturu stručno i operativno tijelo u užem području upravljanja državnom informacijskom infrastrukturom, a kako je Nacionalno vijeće za digitalnu transformaciju strateško upravljačko tijelo za digitalnu transformaciju, radi veće operativnosti u području upravljanja državnom informacijskom infrastrukturom, ovom Odlukom se iz zadaća Nacionalnog vijeća brišu zadaće koje obavlja Vijeće za državnu informacijsku infrastrukturu, a Vlada Republike Hrvatske će donijeti Odluku o osnivanju Vijeća za državnu informacijsku infrastrukturu koje će biti stručno i operativno tijelo s navedenim zadaćama i koje će imati manji broj članova.

Za provedbu ove Odluke nisu potrebna dodatna sredstva u Državnom proračunu Republike Hrvatske.